**HOVEDUTSKRIFT**

**Salangen Menighets/fellesråd**

Tirsdag 10.10.2023 ble det avholdt møte i Salangen Menighets/fellesråd.

Møtested: Menighetssalen i Salangen kirke

**Som medlemmer møtte:**

Andreas Bay

Ann Kristin Bakkemo

Sissel Fjelstad

Veronika Helen Nylund

Torulv Klaussen

Inger Strand – 1 vara

Terje Bertheussen - kommunens representant

**Forfall:**

Lars Andreas Nesje

Spr Grete Glemmestad

Vi bekrefter med vår underskrift at møtebokens blader, som vi signerer, er i samsvar med det som ble behandlet på møtet.

Hovedutskriften sendes medlemmene, varamedlemmene og prost Sigurd Skollevoll

**Til behandling var følgende:**

# **Sak 47/23 Godkjenning av innkalling og saksliste**

**Vedtak:**

Innkalling og saksliste godkjennes. Møtet er lovlig satt.  **Enst.**

**Sak 48/23 Godkjenning av protokoll fra Menighets/Fellesrådsmøte 5.9.23**

**Vedtak:**

Protokollen fra Menighets/fellesrådsmøte den 5.9.23 godkjennes. **Enst.**

#### Sak 49/23 Referater

*Følgende referater ble fremlagt:*

1. Det var AU møte 2.oktober 2023. Tilstede Andreas Bay, Ann Kristin Bakkemo og Tonje Østvik. Gjennomgikk sakene til dagens møte. Regnskapsrapporten var ikke klar og budsjettforslaget er foreløpig kun momenter/endringer i forhold til årets busjett.
2. Kirkerådet og KA samarbeider om materiell og opplegg for kursing av nyvalgte rådsmedlemmer i Den norske kirke høsten 2023 og våren 2024. Kursene blir som tidligere gjennomført som fysiske møter. Kursinnholdet vil bygge på en revidert og oppdaterte håndbok for menighetsråd og fellesråd. Eventuelle lokale og geografiske tilpasninger av kursene kommer i tillegg til en felles kjerne.

For Senja prosti blir kurset 20.februar 2024 på Bardufosstun.

1. Disse er valgt til Kirkemøtet

Nå er det klart hvem som er valgt til å sitte i bispedømmeråd og Kirkemøtet fra 2024 til 2027. To samiske representanter velges på et eget samisk valgmøte i oktober.

Stemmene fra kirkevalget 11. september telt opp. Nå er det klart hvem som er de nye medlemmene av Kirkemøtet, som er Den norske kirkes øverste demokratiske organ.

Det nye Kirkemøtet møtes første gang 11. april 2024, da medlemmene samles på Scandic Hotel Nidelven i Trondheim. Der skal det blant annet velges hvem som skal sitte i Kirkerådet.

Ved kirkevalget 2023 var det tre nomineringsgrupper som stilte liste, Bønnelista, Frimodig kirke og Åpen folkekirke – i tillegg til Nominasjonskomiteens liste. Alle er representert på Kirkemøtet de kommende årene.

Bønnelista får 10 medlemmer på Kirkemøtet, Frimodig kirke får 7 medlemmer, Nominasjonskomiteens liste får 26 medlemmer og Åpen folkekirke får 34 medlemmer. Ett av medlemmene til Bønnelista er valgt inn fra listesamarbeid mellom Bønnelista og Frimodig kirke i Tunsberg.

I tillegg er det valgt en prest og en lek kirkelig tilsatt i hvert bispedømme. Biskopen som ikke er på valg, er også medlem. I de tre nordligste bispedømmene er det i tillegg tre samiske representanter og i Oslo er det en representant fra døvekirken.

## **Nord-Hålogaland**

* Christel Benedicte Eriksen, f. 1964, overlege (Åpen folkekirke)
* Marta Kristine Ims, f. 1975, adjunkt (Nominasjonskomiteens liste)
* Kai Krogh, f. 1948, psykologspes./pensjonist (Åpen folkekirke)
* Oddgeir Sølvfæstersen, f. 1984, konsulent (Frimodig kirke)
* Miriam Zahl, f. 2004, ambulanselærling (Nominasjonskomiteens liste)
* Truls Olufsen-Mehus, f. 1982, prosjektleder (Bønnelista)
* Tove Karoline Knutsen, f. 1951, musiker/pensjonist (Åpen folkekirke)
* Nordsamisk representant (velges på samisk kirkelig valgmøte i oktober)
* Gaute Norbye, f. 1968, sokneprest, Kvaløy (prest)
* Anne Marit Norbakken Prestø, f. 1972, kateket, Målselv (lek kirkelig tilsatt)
* Olav Øygard, f. 1956 (biskop)

Fullstendig liste fra alle bispedømmeråd finnes her: <https://www.kirken.no/nb-NO/om-kirken/aktuelt/disse%20er%20valgt%20til%20kirkem%C3%B8tet/>

1. Flomlys Salangen kirke

De nye flomlysene hadde utilstrekkelig lysstyrke og svarte ikke til forventningene. Det ble reklamert til Lavangen elektro i november 2021, og lysene skulle byttes slik at de blir slik vi ønsker.

Nå er de nye flomlysene endelig montert, men dessverre lyser de fortsatt ikke som forventet. Lavangen Elektro har vært på befaring, og mener det er mulig å gjøre noen justeringer for å få bedre lys. Det er noen greiner i veien for å få justert 100%, disse må fjernes før endelig justering kan gjennomføres. Deretter skal vi ta en avgjørelse på om lysene er gode nok.

1. Varmepumper Salangen kirke

Varmepumpene er montert og satt i drift. Alt fungere som det skal, og vi venter i spenning på om varmepumpene klarer å varme opp kirkerommet til vinteren og om strømforbruket går ned.

**Vedtak:**

De fremlagte referatene tas til orientering. **Enst.**

**FR Sak 50/23 Regnskapsrapport pr 31.8.23**

Regnskapsrapporten ble fremlagt direkte på møtet. Tallene er sammenlignet med regnskap 2022, budsjett 2023 og stipulert årsregnskap 2023.

Rapporten pr 31.8.23 viser et underskudd på hele 286 153,- kroner. Da er det ikke tatt høyde for utviklingsmidlene som Salsing fikk desember 2022, og ubrukte midler ble satt på fond til bruk i 2023. Dette utgjør kr 210 309,- som er brukt i 2023.

Reelt underskudd er 286 153 – 210 309 = 75 844,- noe som stemmer godt med det stipulerte underskuddet på kr 73 779,-

Hovedårsaken til underskuddet er økte pensjonskostnader, som er økt med over 100 000,- i forhold til det budsjetterte.

Kirkevergelønnen er ikke justert i 2023, og dette burde vært gjort. Forslag fra rådet å øke stipulert regnskap 3.0100 lønn kirkeverge fra kr 333 752,- til kr 350 000,-. Da blir stipulert årsresultat 73 779 + 16 248 = 90 027,-

Legg inn som fast sak på siste møte før sommeren å lønnsjustere kirkevergelønnen, slik at dette ikke blir avglemt.

**Vedtak:**

Salangen menighets/fellesråd tar regnskapsrapporten pr 31.8.23 med underskudd på kr 90 027,- inkl endring i lønn kirkeverge til orientering. **Enst.**

**FR Sak 51/23 Budsjettforslag 2024**

Første utkast til mulig budsjettforslag for 2024 ble fremlagt på møtet. Tallene ble ikke diskutert, men det ble lagt vekt på endringer i forhold til årets budsjett.

* + - Øke kirkevergestillingen til 100 %
		- Ny traktorklipper til Elvenes kirkegård
		- Leasing bil kirkegårdsarbeider
		- Økte pensjonskostnader i forhold til årets budsjett
		- Varmepumper er installert i kirka, lavere strømforbruk
		- Orgelstemming annethvert år, ikke i 2024

**Vedtak:**

Budsjettforslag utarbeides på neste møte. **Enst.**

**FR Sak 52/53 Kirketjener**

**Vedtak:**

1. Salangen menighets/fellesråd innstiller, med forbehold om at spr Grete Glemmestad er enig, Noah Østvik som nummer 1 til kirketjenerstillingen.
2. Dersom Noah Østvik takker nei til jobben, innstilles Arina Sadovnichaya som nummer 2 til kirketjenerstillingen.
3. Dersom Noah Østvik tar jobben, blir nærmeste leder dersom det oppstår uenighet, overført til leder i menighetsrådet. **Enst.**

**MR Sak 53/23 Kirkevalget 2023 – valgstyrets protokoll og evaluering**

**Evaluering**

Til neste valg kan det være lurt å arrangere flere stands lokalt og sørge for at våre innbyggere kjenner til at det er kirkevalg.

Være obs på å ikke vise navner i mantallet. Dette burde vært digitalt, slik at ikke manntallslistene er synlige med tanke på personvern.

**Vedtak:**

Salangen menighetsråd godkjenner valgstyrets protokoll fra kirkevalget 2023. **Enst.**

**MR Sak 54/23 Tilbakeblikk på menighetsrådsperioden 2019-2023**

Denne saken ble det ikke tid til å behandle.

Kl 19.30 var det overlapping med det nye rådet.

Tonje Østvik

kirkeverge/daglig leder